Iman Budhi Santosa

Iman Budhi Santosa, lair ing Magetan, (Minggu Kliwon 28 Maret 1948 - seda rikala 10 Desember 2020). Nalika enomé (1968/1969) melu ngedegaké Persada Studi Klub (PSK), komunitas penyair mudha ing Maliyabara, bebarengan karo Umbu Landu Paranggi, Emha Ainun Najib, Ragil Suwarno Pragolapati, Linus Suryadi AG, lsp. Rampung pasionaoné ing sekolah perkebunan/pertanian banjur nyambutgawé ing perkebunan tèh lan dadi pegawai negeri ing Dinas Perkebunan Provinsi Jawa Tengah. Sakbanjure dadi sastrawan lan penyair mapan ing Yogyakarta.
Iman Budhi Santosa utawa asring dijuluk IBS yaiku anak tunggal saka Iman Sukandar lan Ibu Hartiyatim. Kulawargane mapan ana ing Kauman, Magetan, Jawa Wétan nganti Iman Budhi Santosa ngancik umur 18 taun. Nalika umur 18 taun kuwi bapak-ibune cere, banjur dheweke melu ibune lan simbah kakunge mapan ing Magetan.
Iman Budhi Santosa ngrampungakke SD ing taun 1960, ing wektu kuwi ibune krama meneh karo Any Asmara. Banjur kulawargane mapan ing Magetan nganti IBS ngrampungake sekolah SMP banjur dhewekke pindah ing Ngayogyakarta. Dheweke sekolah SMA ana ing Yayasan Dana Pendidikan Perkebunan ing Muja-Muju, lan lulus ing taun 1968.
Iman Budhi Santosa krama kaliyan Sri Maryati saka Purwareja rikala September 1971, nduweni putra papat yaiku; Wisang Prangwadani, Pawang Surya Kencana, Risang Rahjati Prabowo, lan Ratnasari Devi Kundari. Ananging IBS kaliyan garwane cere ing taun 1978.
Iman Budhi Santosa seda rikala tanggal 10 Desember 2020, ing kontrakane kang mapan ing Dipowinatan, Ngayogyakarta, amarga serangan jantung. Banjur Iman Budhi Santosa disarekake ana ing Makam Seniman Giri Sapto Imogiri.
Akèh karyane arupa puisi, cerpèn, novèl, lan éséi sing mlebu antologi lan kapajang ing surat kabar/majalah. Puisiné Kemenangan Seorang Buruh Harian antuk hadiah I Lomba Penulisan Puisi TBY (1992). Trilogi novelèté: Dorodasih, Dan Pertiwi wis diangkat dadi télésinéma dening rumah produksi Indika Era Mandiri (1999). Geguritané: Tembang Tanah Sabrang antuk juwara III Lomba Nulis Geguritan Tabloid Jawa Anyar (1993). Cerkaké: Liong dadi juwara I Lomba Nulis CerkakTBY (1999). Cerberé: Warakasih dadi juwara harapan Lomba Nulis Cerber TBY (2000). Kumpulan puisiné: Matahari-matahari Kecil klebu nominasi Khatulistiwa Award (1995). Puisiné Di Pangkuan Yogya dadi juwara II Lomba Nulis Puisi Ernawati LIterary Foundation (1912). Puisiné Ziarah Tembuni antuk KSI Award (2012). Antologi puisiné: Ziarah Tanah Jawa antuk penghargaan saka Balai Bahasa DIY (2014). Antologi Ziarah Tanah Jawa uga diterjemahaké menyang basa Inggris dening Badan Bahasa Jakarta kanggo nyengkuyung Pameran Buku Frankfurt Book Fair (2015).
Karya tulisé ing babagan pertanian/perkebunan sing wis diterbitaké dadi buku, kayata: Membangun Perkebunan Rakyat di Dataran Tinggi (1982), Prospek Pengembangan Teh Rakyat di Jawa (1983), Kewirausahaan Petani Perkebunan (1984), Mengapa Panili Lari ke Bali (1985). Déné bukuné ing babagan sastra lan kabudayan: puisi Tiga Bayangan (1970), novel Ranjang Tiga Bunga (1975), novel Barong Kertapati (1976), puisi Dunia Semata Wayang (1996/2004), Profesi Wong Cilik, Spritualisme Pekerja Tradisional di Jawa (1999), Kisah Polah Tingkah (2001), novelet Dorodasih (2002), cerpen Kalimantang (2003), Kalakanji esei sastra budaya (2003), Talipati: Kisah Bunuh Diri di Gunung Kidul (2003), puisi Matahari-matahari Kecil (2004), novel Perempuan Panggung
(2007), Dunia Batin Orang Jawa (2007), Budi Pekerti Bangsa (2008), 3 Cerita Anak Islami (2008), Peribahasa Indonesia (2009), memoar Senandung Taniwel (2010), Nasihat Hidup Orang Jawa (2010), Laku Prihatin, Investasi Menuju Sukses ala Manusia Jawa (2011), Saripati Ajaran Hidup Dahsyat dari Jagad Wayang (2011), Petuah-Petuah Bijak Para Leluhur Nusantara Seputar Perkawinan (2011), Sinau Paribasan Jawa (2011), Candi Jawa Tengah dan DIY (2011), Sinau Budi Pekerti Saka Lakon Ramayana (2012), Spiritualisme Jawa, Sejarah, Laku dan Intisari dan Ajaran (2012), Ngudud, Cara Orang Jawa Menikmati Hidup (2012), puisi Ziarah Tanah Jawa (2013), Manusia Jawa Mencari Kebeningan Hati (2013), Faces Puisi of Java (2014), Pilgrimed in the land of java (2015).
Natè dadi anggota Dewan Kebudayaan Kota Yogyakarta, sèksi bahasa lan sastra Jawa (2004-2008). Antuk penghargaan Penggerak Sastra Indonesia ing Yogyakarta saka Balai Bahasa Yogya (2009), uga nampa anugerah Seni Sastra saka Pemprof DIY (2013). Wiwit 2013 bebarengan karo eks Persada Studi Klub (PSK) mbabar Majalah Sabana sing kantor redhaksine ing Rubud Maiyah, Kadipiro, Yogyakarta.